เรื่องร้องเรียน: แจ้งรอบที่ 5 รถยนต์ขับขึ้นบนทางเท้า ร้าน Phoebe ใช้ทางเท้าเป็นที่จอดรถ ฟุตบาทพึ่งปูใหม่ แตกอีกแล้ว คนเดินเท้าหลังฝนตก เละ ขอความชัดเจนด้วยจะแก้ปัญหาอย่างไร
การดำเนินการของเจ้าหน้าที่: เมื่อเวลา 12.50 น. ฝ่ายเทศกิจได้ดำเนินการตรวจสอบบริเวณดังกล่าว พบรถยนต์จอดบนทางเท้าจำนวน 2 คัน จึงดำเนินการประสานแจ้งเจ้าของรถยนต์ให้เคลื่อนย้ายออก เจ้าของรถรับทราบและขอเวลาในการเคลื่อนย้ายออกเนื่องจากเจ้าของรถยนต์มากับลูกชายซึ่งเป็นคนขับมารับส่งตนไม่สามารถขับรถได้ และลูกชายได้ทำออกไปทำธุระข้างนอกหากมาจะให้เคลื่อนย้ายทันที ทั้งนี้ฝ่ายเทศกิจได้จัดทำหนังสือเพื่อเชิญพบ เพื่อให้มารับทราบข้อกล่าวหาในการกระทำผิดดังกล่าว และได้ชี้แจ้งว่ากล่าวตักเตือนร้านให้หาที่จอดรถให้ลูกค้าใหม่ ทางร้านรับทราบและจะปฏิบัติตามอย่างเคร่งคัด ทั้งนี้เจ้าหน้าที่จะดำเนินการกวดขันบริเวณดังกล่าวอย่างสม่ำเสมอต่อไป
ความเห็นของผู้แจ้ง: พบเจอตอนเที่ยง เวลานี้ 19:36 รถก็ยังอยู่ที่เดิม  และ ทำไมบอกให้เคลื่อนย้ายรถออก ต้องจัดการปรับด้วย เจ้าหน้าที่ลองเดินตรงบริเวณนั้นดู มีแผ่นอิฐกระดกแล้ว ทั้งที่พึ่งทำใหม่ ไม่นับมอเตอร์ไซค์ที่ขับขึ้น ( แต่ตรงนี้น้อยลงเพราะมีกล้อง ai )
พื้นที่: แขวงปากคลองภาษีเจริญ เขตภาษีเจริญ กรุงเทพมหานคร